في عز النجاح لي عايشو سعد لمجرد مع المغني محمد رمضان بأغنية “انساي” لي حقق الكليب ديالها مشاهدات مليونية في وقت قصير خرجات تصويرة أرشيفية ديال “المعلم” مع باه الفنان البشير عبدو. الصورة بان فيها لمجرد في عمرو حوالي 10 سنين، گالس في حضن الأب ديالو بملابس بحال بحال “شوميز وسروال دجين”. ومن خلال الصورة بان أنها موخودة في استوديو ديال الدرب لي دابا تقريبا انقارض مع كثرت التلفونات والكاميرات الذكية. بزاف ديال المعلقين قالو أن ملامح لمجرد وهو صغير مازال هي هي وماكينش تغيير كبير، وحتى الأب ديالو باقي شاد في راسو رغم السن. 
تصويرة أرشيفية ديال سعد لمجرد مع باه دايرة حالة في الانترنت